text: 65-årig havde anseeligt pengebeløb
  09 marts 2010 kl. 10.11
  Den 65-årige mand, der i nat blev udsat for et groft hjemmerøveri, havde ifølge politiet et anseeligt pengebeløb på sin bopæl.
  
  En 65-årig mand blev i nat offer for et groft hjemmerøveri. Den ældre mand sov på en sofa, da et ukendt antal røvere overmandede ham. 
  Han fik hænderne bundet med elektriker-strips og en klud for munden. Derefter blev han sprøjtet i ansigtet med peberspray.
  Det 65-årige offer ejer den ejendom på Agersnapvej, som han bor i. Resten af bygningen er udlagt til lejligheder.
  
  Ukendt antal personer fik anseeligt beløb
  Røverne slap ifølge politiet afsted med et anseeligt beløb i kontanter. Politiet har en mistænkt i søgelyset, men vil endnu ikke komme nærmere ind på hvem. Politiet vil samtidig ikke komme nærmere antallet af gerningsmænd - ud over, at der var flere.
  Den 65-årige mand slap fra hjemmerøveriet uden fysiske skader, men er selvsagt chokeret.
  